2007. szeptember 1-jén Freund a német U20-as válogatottnál Frank Engel vezetőedző segédedzője lett. 2007. december 5-én Berti Vogts a nigériai válogatott szövetségi kapitánya választotta maga mellé segédedzőnek a 2008-as afrikai nemzetek kupájára. A torna után visszatért a német U20-as válogatotthoz. 2009. májusában megszerezte az edzői képesítést. Július 17-én kinevezték a német U16-os válogatott vezetőedzőjének és kétéves szerződést kötöttek vele. Egy év múlva a csapat szakmai munkáját tovább folytatva az U17-es csapatot vezette és bronzérmet szerzett a 2011-es U17-es mexikói világbajnokságon az együttessel. Ezt követően visszatért az U16-os válogatotthoz egy új generációval foglalkozni. 2012. július 11-én korábbi klubja a Tottenham Hotspur segédedzője lett, majd augusztus 5-től a csapat nemzetközi technikai koordináotra lett.